**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

Dátum konania: 21.04.2008

Prítomní: Podľa prezenčnej listiny

/ priložená k zápisnici/

Program: 1. Otvorenie

2. Kontrola uznesení

3.Interpelácia poslancov

4.Hospodárenie obce za I. štvrťrok a iné finančné záležitosti

5.Zaobstaranie projektovej dokumentácie na šatne pre futbalový klub 6.Návrh na zameranie pozemku na budúcu výstavbu nájomných bytov

7.Rôzne

8.Záver

**K bodu číslo 1:**

Druhé riadne zasadnutie obecného zastupiteľstva v roku 2008 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec Gabriel Szalai, kvôli pracovným povinnostiam.

Pani starostka určila overovateľov zápisnice: Blažej Gál

Anton Brath

**K bodu číslo 2:**

Pani starostka navrhla zmenu programu zasadnutia, rozšírenie o voľbu hlavného kontrolóra obce, ktorým sa zastupiteľstvo zaoberalo aj na zasadnutí dňa 25.02.2008.

Na post hlavného kontrolóra obce sa prihlásila jedna kandidátka Mária Jaleczová, bytom Hosťová 126.

Starostka obce oznámila, že kandidátka spĺňa všetky požiadavky predpísané zákonom, má úplné stredoškolské vzdelanie, v súčastnosti poberá rodičovský príspevok. Účtovníčka obce upozornila, že ak p. Jaleczovú prijmeme do pracovného pomeru stratí nárok na rodičovský príspevok, má dieťa, ktoré navštevuje štátne zariadenie.

Starostka navrhla, aby bol s hlavným kontrolórom uzatvorená dohoda o vykonaní práce, takým spôsobom zamestnávajú kontrolóra vo viacerých obciach.

Účtovníčka obce upozornila, že zákon o obecnom zriadení predpisuje, aby hlavný kontrolór bol zamestnaný na pracovnú zmluvu, v zákone je presne vymedzený výpočet platu hlavného kontrolóra, ktorý sa odvíja od priemerného platu v národnom hospodárstve. Podľa výpočtov, ak by obec zamestnala kontrolóra na 0,1 úväzok mal by nárok na hrubý plat vo výške 2 320,-Sk. Poslanci po krátkej diskusii vzhľadom na to, že sa neprihlásilo viac kandidátov dohodli, že hlavného kontrolóra zatiaľ zamestnáva na základe dohody o vykonaní práce , na 10 hodín mesačne a za mesačný plat 2 000,-Sk.

Hlasovanie o voľbe hlavného kontrolóra obce: za 4

proti 0

**UZNESENIE Č. 3/2008**

**Obecné zastupiteľstvo volí**

**Máriu Jaleczovú, bytom Hosťová 126**

**za hlavnú kontrolórku obce Hosťová od 01.05.2008 .**

Hlasovanie o návrhu na zmenu rozpočtu obce : za 4

proti 0

**K bodu číslo 3:**

Poslanec K.Palkovič predložil návrh šatne pre futbalový klub vypracovaný študentom vysokej školy stavebnej F.Beláňom. Oznámil, že k projektu ešte chýba plán strechy a celkový náhľad.

Poslanec Anton Brath: treba spraviť sedlovú strechu, tým spôsobom, aby v budúcnosti sa dala ešte využiť na iné účely a treba naplánovať vchod na strechu.

Starostka navrhla, aby sa k tomu vypracoval aj rozpočet, keby boli nejaké výzvy na výstavbu tohto druhu, je k tomu potrebné doložiť aj rozpočet.

Poslanec Anton Brath: treba doložiť výkaz materiálu a výkaz výmer, z týchto údajov sa dajú presne vyčísliť náklady, zanesie projekt na posúdenie projektantovi Ing.Ilavskému.

**K bodu číslo 4 :**

Starostka podala návrh, aby bol zameraný pozemok na výstavbu nájomných bytov, parcelné číslo 527, vzhľadom, že obec nemá inde vhodný pozemok na výstavbu. Oslovila niekoľkých mladých ľudí, ktorí prejavili záujem o tieto byty, v prípade, že by sa nenašiel dostatočné množstvo záujemcov, pozemok sa dá vymerať na stavebné pozemky.

Hlasovanie o zameraní pozemku : za 4

proti 0

**UZNESENIE Č. 4/2008**

**OZ v Hosťovej schvaľuje zameranie pozemku číslo parcely: 527/2.**

**K bodu číslo 5 :**

Účtovníčka predložila finančné výkazy o plnení rozpočtových príjmov a výdavkov za I.Q.2008.

Obec plní svoje rozpočtové príjmy na 27%, výdavky na 15,7%. Poslanci po krátkej rozprave a preštudovaní jednotlivých položiek výkazu pristúpili k hlasovaniu.

Príloha číslo 1: Výkaz o plnení príjmov a výdavkov.

Hlasovanie o hospodárení obce za I.Q.2008: za 4

proti 0

**UZNESENIE Č. 5/2008**

**OZ v Hosťovej schvaľuje hospodárenie obce za I. štvrťrok 2008.**

Účtovníčka ďalej predložila návrh na zmenu rozpočtu obce, na strane príjmov sa navrhuje navýšenie z dôvodu, že obec dostala od Ministerstva kultúry SR dotáciu vo výške 40 000,- pre ženský spevácky zbor, pričom obec musí prispieť aspoň čiastkou vo výške 5%,  od VÚC Nitrianskeho samosprávneho kraja dotáciu na kultúru vo výške 7 000,-Sk. Na strane výdavkov na zúčtovanie výdavkov, ktoré boli poskytnuté v rámci uvedených dotácií. Na zasadnutí OZ dňa 25.02.2008 sa navyšoval kapitálový rozpočet na kúpu pozemku vo výške 50 000,-Sk, podľa účtovných záznamov, táto čiastka nepokryje náklad na vyhotovenie geometrického plánu a preto sa doporučuje navýšiť kapitálový rozpočet na kúpu pozemku na 60 000,-Sk.

Príloha číslo 2: Návrh na zmenu rozpočtu

Hlasovanie o zmene rozpočtu: za 4

proti 0

**UZNESENIE Č. 6/2008**

**OZ v Hosťovej schvaľuje zmenu rozpočtu obce na rok 2008 podľa predloženého návrhu..**

**K bodu číslo 6 :**

Poslanci sa pýtali na stav výstavby autobusovej zastávky, starostka ich informovala, že projektant nevyhotovil projekt podľa predstáv obce, autobusová zastávka veľmi zasahuje do pozemku p. Štefana Molnára, ktorý by pri realizovaný navrhovaného projektu nesúhlasil s výstavbou zastávky.

Poslanec Anton Brath prisľúbil, že zanesenie projektantovi na prepracovanie predložený návrh.

Podľa informácií poslanca Blažeja Gála sa čierna skládka za domom p.Ing. Norberta Gála sa rozširuje, ľudia tam stále privážajú smeti. Navrhovali, aby sa tam umiestnila tabuľa s upozornením „zákaz vyvážania smetí“, poslanci sa dohodli, že s týmto problémom sa budú naďalej zaoberať.

Poslanec Anton Brath sa informoval, na možnosť zberu plastových fliaš v našej obci. Starostka informovala, že v iných obciach tento zber zabezpečuje firma, ktorá vyváža komunálny odpad. Firma Slavko Grežo, ktorý v našej obci realizuje túto službu, zatiaľ sa zberom plastových fliaš nezaoberá.

Starostka prisľúbila, že sa s ním skontaktuje z riešeným tohto problému, ďalej uviedla, že ak obec chce iného dodávateľa, ktorý by zabezpečoval aj separáciu PVC fliaš, obec by musela od nového roka zdvihnúť poplatok za zber a zneškodňovanie komunálneho odpadu, aby pokryla náklady za vývoz smetí z našej obce.

Poslanci navrhli, aby obec kúpila smetné vrecia, ktoré by rozdala do každej domácnosti a mesačne aspoň raz by sa to vyzbieralo, zabezpečiť odvoz vyzbieraných PET fľaše na zberné miesto v Nitre.

Overovatelia zápisnice:

Blažej Gál .........................

Anton Brath .........................

Zapisovateľka zápisnice:

Renáta Tóthová .........................

Alžbeta Gálová

starostka obce